CELEX: 62009TN0501
Language: el
Date: 2009-12-08 00:00:00
Title: Υπόθεση T-501/09: Προσφυγή της 8ης Δεκεμβρίου 2009 — PhysioNova κατά ΓΕΕΑ — Flex Equipos de Descanso (FLEX)

13.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/46
            
         Προσφυγή της 8ης Δεκεμβρίου 2009 — PhysioNova κατά ΓΕΕΑ — Flex Equipos de Descanso (FLEX)
   (Υπόθεση T-501/09)
   2010/C 37/67
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: PhysioNova GmbH (Erlangen, Γερμανία) (εκπρόσωπος: J. Klink, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Flex Equipos de Descanso, SA (Μαδρίτη, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 30ής Σεπτεμβρίου 2009 στην υπόθεση R 1/2009-1,
            
         
               —
            
            
               να μεταρρυθμίσει την προσβαλλόμενη απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 30ής Σεπτεμβρίου 2009 στην υπόθεση R 1/2009-1 κατά τρόπο ώστε να ακυρωθεί η απόφαση του τμήματος ακύρωσης της 27ης Οκτωβρίου 2008 στην υπόθεση 2237 C,
            
         
               —
            
            
               να καταδικάσει το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στα δικαστικά έξοδα, καθώς και στα έξοδα της διαδικασίας ενώπιον του τμήματος προσφυγών.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το υπ’ αριθ. 2 275 220 κοινοτικό εικονιστικό σήμα «FLEX» για προϊόντα και υπηρεσίες των κλάσεων 6, 10, 17 και 20.
   
      Δικαιούχος του κοινοτικού σήματος: Η εταιρία Flex Equipos de Descanso, SA.
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα.
   
      Σήμα του οποίου δικαιούχος είναι η αιτούσα: Το υπ’ αριθ. 39 903 314 γερμανικό σήμα «PhysioFlex» και το υπ’ αριθ. 39 644 431 γερμανικό σήμα «Rotoflex».
   
      Απόφαση του τμήματος ακυρώσεως: Απόρριψη της αίτησης κήρυξης της ακυρότητας.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 207/2009 (1), λόγω του κινδύνου σύγχυσης που υπάρχει μεταξύ των σημάτων που αφορά η προκείμενη διαδικασία.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).